JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Vene luurelennuki allatulistamine pingestab Iisraeli-Venemaa suhteid
Venemaa tõhustab Süüria sõjalist võimekust
Iisraelis algas lehtmajade püha - Sukkot
Eelmise nädala ööl vastu esmaspäeva 17.09, tegid Iisraeli Õhujõud
F-16 lennukitega õhurünnaku Süürias, Latakia põhjaosas asuva tehase pihta.
Iisraeli väitel valmistati seal tipptehnoloogilisi relvi,
mida pidid seejärel Hezbollah'le Liibanoni minema.
Pärast rünnakut naasid lennukid Vahemere kaudu tagasi Iisraeli.
Süüria õhukaitse hävitas sama intsidendi käigus
Vene õhujõudude IL-20 luurelennuki
Vene päritolu S-200 õhutõrjeraketiga,
mistõttu hukkus 15 vene sõjaväelast.
Venemaa ja Süüria avaldatud esimese versiooni järgi
tulistas Süüria õhukaitse lennukite pihta neli S-200 raketti,
kui radarid neid märganud olid.
Ükski neist ei tabanud Iisraeli lennukeid,
sest Venemaa ja Süüria väite järgi
olid Iisraeli lennukid peitunud
IL-20 luurelenuki massiivse varju taha.
Seepärast jäi IL-20 ühe raketi sihikule ja hävitati.
Tegu oli ilmselt raketiga,
mis kaotas esmalt radariside Iisraeli hävitajaga
ja leidis seejärel suurima objekti, milleks oli IL-20.
Antud selgitusversiooni juurde jäädi vahetult pärast toimunut,
sellest hoolimata, et Iisrael eitas seda algusest peale
ja pakkus sündmuste kohta oma versiooni.
Peaminister Netanyahu läkitas õhujõudude komandöri
koos sõjaväeluure ekspertidega Moskvasse
Vene kolleegidega kohtuma.
Nende väitel olid Iisraeli lennukid juba oma riigi õhuruumis,
kui Süüria õhukaitse avastas, et Latakiat oli rünnatud
ja lennukid olid sündmuskohalt lahkunud.
Iisraeli Õhujõudude ülema kindralmajor Amikan Norkini sõnul
pole Iisraeli lennukeil vajadust varjuda
ja nad ka ei peitunud antud juhul luurelennuki taha
ning väide on õhust võetud.
Iisraeli väitel Süüria õhukaitse vusserdas
ja tulistas ise kogemata Vene lennuki alla.
Rünnaku sooritanud neli F-16 Sufa hävitajat
olid siis juba Iisraeli õhuruumis.
President Putin pidas vajalikuks ise asjasse sekkuda
ja tema sõnul oli selge,
et Iisraeli lennukid ei tulistanud Vene lennukit alla,
kuid juhtumit uuritakse põhjalikult.
Vaatamata Putini avaldusele,
pole Moskva lõpetanud Iisraeli süüdistamist
luurelenuki allatulistamises, vaid väidab,
et Iisrael on püüdnud neile toimunu kohta valeinfot süstida.
Vastukäiguks teatas Venemaa,
et kehtestab Põhja-Süürias lennukeelutsooni,
kuni seal toimuvad nende endi sõjalised operatsioonid.
See annaks siiski Iraanile ja Süüriale vabad käed
toimetada relvi ja rakette Hezbollah'le Liibanoni,
mida Iisrael aga ei aktsepteeri.
Vene lennuki allatulistamine on viinud selleni,
et Lähis-Idas on tekkinud selged vastasrinded -
ühel pool Venemaa, Hezbollah, Süüria ja Iraan
ning nende vastas USA, Iisrael
ja koos teiste liitlastega ka Prantsusmaa.
Venemaa lubas toimetada Süüriale edaspidi
tõhusamaid ja kaasaegsemaid S-200 õhutõrjerakette.
Kaitseminister Sergei Shoigu sõnul
johtub see Iisraeli rollist luurelennuki IL-20 allatulistamises.
"Lisaks neile rakettidele
toimetame Süüriale ka satelliitnavigatsioonisüsteemi
ning meie lennukitega sobiva sidesüsteeemi.
Nende abil suudab Süüria nii jälgida kui tõrjuda
kõiki lubamatuid õhuruumirikkumised," ütles Shoigu,
kes peab Iisraeli osaliselt vastutavaks Süüria õhukaitse vea eest.
Liibanonis võimul olev šiiitlik terrorirühmitus Hezbollah
püüab samuti Iisraeli suhtes oma profiili tõsta.
Rühmituse juht šeik Nasrallah kuulutas kihutuskõnes toetajaile,
et Iisrael pole suutnud peatada
tipptehnoloogiliste täppisrakettide jõudmist Hezbollah'ni.
Nendega tekitame Iisraelile üllatuse, millest nad ei toibu kunagi,
ähvardas Nasrallah.
Tema sõnul on Iisraeli maaväed üsna tõhutud ja väikesearvulised
ning Iisrael sõltub peaaegu täielikult oma õhujõududest.
Netanyahu mainis oma sõnavõtus, et Nasrallah' mälu on üsna vilets,
sest pärast 2006. a sõda oli šeik tõdenud,
et kui ta oleks teadnud, mis seal juhtub,
oleks ta enne sõja alustamist kaks korda järele mõelnud.
Netanyahu sõnul peaks ta seekord, 12 aastat hiljem, 20 korda kaaluma,
enne kui midagi vastavat teeb.
Iisraeli Õhujõud on rünnanud Gaza sisemaal Hamasi baase,
kust rühmitus oli taas tulistanud Iisraeli suunas rakette
ja tulepommidega tuulelohesid. Samal ajal on Iisraeli armee
pidanud tõrjuma ca 10 000 meeleavaldaja katseid
murda läbi Gaza-Iisraeli vahelisest turvatarast.
Hamasi toetajad loopisid taas granaate ja Molotovi kokteile
ning muid lõhkeaineid tara pihta, püüdes seda lõhkuda,
et Iisraeli poole pääseda. Armee tõrjus kõik katsed,
kuigi neid oli tehtud üheaegselt mitmes eri piiritara kohas.
Iisraelis tähistatakse see nädal igaaastast lehtmajade püha, sukkotti.
Püha algas ametlikult eelmisel pühapäeval, 23.09
ja kestab kuu lõpuni.
Pidutsemine algas mitmes kohas, sh Jeruusalemmas,
aga juba mitu päeva varem.
Lehtmajade püha tähistatakse Egiptusest lahkumise mälestuseks,
kui rahvas elas lehtmajades
ja seeõttu peetakse seda piibellikku püha
juudi kalendri järgi seitsmenda kuu 15.-21. päeva vahel.
Tänavugi on tuhanded kristlased saabunud maailma eri paigust
Jeruusalemma koos juutidega sukkotti tähistama.
Mitmed USA kodanikud,
kelle omaksed on sattunud Iisraelis palestiinlaste terrori objektideks,
on saatnud president Trumpile kirja,
nõudes Abbasile sissepääsukeeldu ÜRO Peaassambleele.
Põhjuseks tuuakse Abbasi isiklik süü selles,
et Iisraelis tapmises süüdi mõistetud terroristid
oma tegude eest preemiat saavad.
Kiri edastati USA suursaadikule Iisraelis David Friedmanile,
kui Iisraeli Välisministeerium keeldus seda poliitiliseerimast
ega toimetanud kirja USA välisministrile Pompeole.
Kirjas mainiti sedagi,
et Abbasi pääs USAsse on kõrvakiil kõigile teistelegi,
kes on palestiinlaste terrori ohvreina lähedasi kaotanud.
Iisraeli peaminister Netanyahu sõitis mõne päeva eest USAsse
ÜRO Peaassamblee istungile.
Päras sõnavõttu kohtus Netanyahu president Trumpiga,
kellega peetud vestluste teemasid
polnud uudistesaate lindistamise ajaks veel avalikustatud.
Lisaks on ca 30 riigi juhid uurinud võimalust Netanyahuga kohtuda.
ÜRO peaassamblee
on suurepärane koht ebaametlikeks kohtumisteks.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee